Publication: Magyar Közlöny
Issue: MK-2009-188 (Year: 2009, Number: 188)
Era: 2004-2010
Section: Az Országgyûlés 2009. március 4-én, egyhangúlag fogadta el a 18/2009. (III. 4.) OGY határozatot, mely alapján
Paragraph Index: 1018

Az Országgyûlés 2009. március 4-én, egyhangúlag fogadta el a 18/2009. (III. 4.) OGY határozatot, mely alapján a kábítószer-probléma kezelése érdekében új hazai nemzeti stratégiai program megalkotására kérte fel a Kormányt. A kábítószerek jelenlétéhez kapcsolódó káros hatások elleni küzdelem, a kedvezõtlen folyamatok visszaszorítása valamennyi állampolgár közös érdeke. A kábítószer-probléma összetett, az egész társadalomra kiható jelenség, veszélyezteti az egyének, családok, közösségek jólétét és biztonságát. A kábítószerek illegális használata az egész társadalom biztonságérzetére kihat, valamint jelentõs közegészségügyi ártalmakat okozhat. A problémával összefüggõ egészségügyi és bûnügyi következmények társadalmi kezelése milliárdos terheket jelent az adófizetõknek. A drogstratégia célja a drogfogyasztás megelõzése, illetve csökkentése, a lakosság egészségi állapotának javítása, a szociális és társadalmi biztonság növelése és a kábítószerek okozta egyéni és közösségi kockázatok csökkentése. A kedvezõtlenülalakulótendenciákmegállításaelsõsorbanakábítószer-problémakezelésébenrésztvevõszervezetek és intézmények együttmûködésével valósítható meg, valódi eredmény azonban csak társadalmi és közösségi összefogással, a hátrányos helyzetû csoportokkal szembeni elõítéletek oldásával érhetõ el. Jelen stratégiai dokumentum (a továbbiakban: Nemzeti Drogstratégia) – a korábbi drogstratégiával azonos módon – a multidiszciplináris, a kereslet- és kínálatcsökkentés egyensúlyára építõ megközelítést fogadja el. A multidiszciplináris modell – miközben számos más modell erényeire épít – képviseli a tudományosan igazolt bizonyítékok mentén való tervezés fontosságát, számol a probléma összetettségével, a drogprobléma sokrétû megjelenési formájával, az érintett tudományterületek sokaságával. A kábítószer-probléma összetettségébõl adódóan elfogadja, hogy egyetlen beavatkozási terület sem sajátíthatja ki a problémakezelésjogát, hanem egymással együttmûködve támogatják a társadalmasított közpolitika megvalósulását és a droghasználók tényleges szükségleteire való reagálást. A kereslet- és kínálatcsökkentés egyensúlyára építõ megközelítés ma általánosan elfogadott közpolitikai elv, szemléleti keret. Az egyensúlyi modell a kábítószer-fogyasztás jelenségét olyan társadalomtudományi keretben vizsgálja, amelyben a keresleti és kínálati megközelítésû eszközök egymást kiegészítve érvényesülnek. A modell lehetõséget teremt az eltérõ szemléletû és értékvilágú szervezetek és hatóságok közötti konszenzusra, az együttes fellépés lehetõségére. A stratégia hangsúlyt fektet a korábbi drogstratégia értékelése során szerzett tapasztalatokra, valamint a hazai és nemzetközitudományos tapasztalatokra.Realizálhatócélkitûzéseketés a végrehajtásfolyamatosértékelésétbiztosító indikátorokat tartalmaz. A Nemzeti Drogstratégia összhangban áll az Európai Unió Drogstratégiájával, amelynek célja „a társadalom és az egyén jólétének védelme és növelése, a közegészségügy védelme, magas szintû biztonság nyújtása a lakosság számára, valamint a kábítószer-probléma kiegyensúlyozott, egységes megközelítése”. A Nemzeti Drogstratégia alapját képezik a vonatkozó ENSZ-egyezmények, az Egységes Kábítószer Egyezmény1 (1961), a Pszichotróp Anyagokról szóló Egyezmény2 (1971), illetve a Kábítószerek és Pszichotróp Anyagok Tiltott Forgalmazása Elleni Egyezmény3 (1988), amelyek a kábítószer-probléma kezelésének fontos jogi eszközei. A dokumentum célkitûzései figyelembe veszik továbbá az ENSZ Kábítószer Bizottságának 2009. évi magas szintû szegmensén elfogadott Politikai Deklarációban és az ahhoz tartozó Akciótervben lefektetett kábítószer-politikai irányelveket. 1 1965. évi 4. törvényerejû rendelet a New-Yorkban, 1961. március 30-án kelt Egységes Kábítószer Egyezmény kihirdetésérõl. 2 1979. évi 25. törvényerejû rendelet a pszichotróp anyagokról szóló, Bécsben az 1971. évi február hó 21. napján aláírt egyezmény kihirdetésérõl.

Source: https://magyarkozlony.hu/hivatalos-lapok/58be964204b2b444b94293a62864329d9e07bf41/dokumentumok/ba1cea02810d82f100d48bb3d898942bf589f978/letoltes